Document ID: /roh_data/filtered/fineweb-2-filterrobots_roh.jsonl.gz/13303

Surtut las plantas en il Vallais, a Genevra ed il Tessin sentan gia ils effects. Ils bists da las plantas daventian pli satigls ha ditg Arthur Gessler, il manader dal program da perscrutaziun «dinamica dal guaud» a l’Institut federal da perscrutaziun da guaud WSL envers radio SRF. La situaziun na saja però anc betg uschè nauscha sco il 2018. Las plantas profiteschian anc da la stad bletscha da l'onn passà.
Impurtantas sajan però las proximas emnas. Sch'i resta stitg pudessi dar donns massivs, manegia Gessler. La pievgia che duess vegnir ils proxims dis na tanschia betg per las plantas.